Document ID: 31986R3749

KOMISSION ASETUS (ETY) N:o 3749/86,
annettu 9 päivänä joulukuuta 1986,
riisialan maksujen ja tukien määrän laskemisen lähtökohdasta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon laskentayksikön arvosta ja yhteisessä maatalouspolitiikassa käytettävistä muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(1), ja erityisesti sen 5 artiklan 3 kohdan,
sekä katsoo, että
komission asetuksessa (ETY) N:o 3294/86(2) muuntokurssin määrittelyssä käytetään apuna valuuttakerrointa, jonka laskentatapa ja soveltaminen muistuttavat valuutan tasausmaksujen laskentatapaa,
asetuksen (ETY) N:o 1676/85 4 artiklan mukaan, jos maatalouden muuntokurssia muutetaan, muutos koskee summia, joiden lähtökohtana pidettävä tekijä toteutuu uuden maatalouden muuntokurssin voimaantulon jälkeen; mainitun asetuksen 5 artiklan 1 kohdan a alakohdan mukaan kaupankäynnissä perittävien ja myönnettävien summien lähtökohtana pidetään tuontia tai vientiä koskevien tullimuodollisuuksien täyttämistä,
tämän johdosta ennakolta vahvistettujen maksujen ja tukien määrät voivat vaihdella kansallisessa valuutassa; tästä syystä maksujen ja tukien ennakolta vahvistaminen muodostaa ennalta arvaamattoman riskin toimijoille; tämän vuoksi on tarpeen säätää maksujen ja tukien ennakolta vahvistamista koskevan hakemuksen hyväksymispäivä lähtökohdaksi sovellettaville muuntokursseille, joita käytetään määrien muuntamiseen kansalliseksi valuutaksi, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Riisialalla sovellettavien maksujen ja tukien määrien kansalliseksi valuutaksi muuntamisen lähtökohta on:
- määrien ennakolta vahvistamisen osalta ennakkovahvistushakemuksen jättöpäivä
- ennakolta vahvistamisen tapahtuessa tarjouskilpailulla, tarjousten esittämisen viimeinen määräaika.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä joulukuuta 1986.

Labels: 3
15
17